એક વાસણમાં એક ગ્લાસ પાણી લઈ તેમાં બે ડુંગળી, લસણ અને આદુ બાફી લો. ઠંડુ પડે એટલે મિક્સરમાં પેસ્ટ બનાવી લો. હવે જાડા તળિયાવાળી કડાઈમાં તેલ મૂકી એક ડુંગળીના ચોરસ ટુકડા કરી સાંતળી લો. આ ટુકડા બ્રાઉન રંગના થાય એટલે એમાં ડુંગળી, લસણ, આદુ અને કાજુની બનાવેલી પેસ્ટ નાખી ધીમા તાપે સાતત હલાવતા રહો. તેલ છૂટું પડે પછી એમાં વારાફરતી કસૂરી મેથી, માખણ, ટમેટો પ્યુરી, લાલ મરચું, ગરમ મસાલો, ખાંડ અને મીઠું ઉમેરીને સતત હલાવતા રહો. જરૂર પડે અડધો કપ પાણી નાખો. ઘટ્ટ થાય એટલે ગેસ બંધ કરી લો. પીરસતી વખતે એક બાઉલમાં કોફ્તા મૂકી ઉપર ગ્રેવી રેડી તેની ઉપર ક્રીમ, કોથમીર અને છીણેલું ચીઝ નાખી પરાઠા કે ગરમ રોટી સાથે સર્વ કરો.